Tanssi yli hautojen on suomalaisen kirjailijan Mika Waltarin vuonna 1944 julkaistu historiallinen romaani. Se kertoo Suomen sodan loppuvaiheista, Suomen siirtymisestä Ruotsin alaisuudesta osaksi Venäjän keisarikuntaa ja vuoden 1809 Porvoon valtiopäivistä. Kirjan päähenkilöitä ovat muun muassa keisari Aleksanteri I sekä nuori Ulla Möllersvärd, jolla on romanssi keisarin kanssa.